
Viaţa şi petrecerea Cuvioasei Maicii noastre 

scrisă de Matei smeritul, Mitropolitul Mirelor 

Introducere 


De-a lungul timpului au circulat 
multe istorisiri ale vieţii Cuvioasei Pa- 
rascheva cea Nouă, supranumită, după 
locul naşterii sale, Epivatina, urmând 
a-şi schimba supranumele în funcție de 
locurile - multe - prin care au peregri- 
nat sfintele ei moaşte. I s-a atribuit ast- 
fel numele de „bulgara” sau „sârba” şi, 
în final, „românca”, ajungând ca, în cele 
din urmă, să se uite cu desăvârşire ori- 
ginea ei grecească. Sunt puține moaşte 
care au călătorit atât de mult precum 
moaştele Cuvioasei Parascheva. Ele au 
fost descoperite la o dată necunoscută, 
dar cu siguranţă înainte de ultimul sfert 
al veacului al XII-lea, când Sfânta era 
deja canonizată!. Cea mai veche viaţă a 


1 Potrivit mărturiei avocatului Teodor Val- 
samon, cel care a alcătuit în ultimele trei decenii 

Cuvioasei Parascheva a fost alcătuită, 
pe cât ştim, de un țăran, înainte de pri- 
ma jumătate a veacului al XII-lea. Pa- 
triarhul ecumenic Nicolae IV Muzalon 
(1147-1151), aflând despre existenţa ei 
şi găsind-o scrisă în mod vulgar şi ne- 
demn de viața îngerească a Sfintei, a 
osândit-o să fie arsă şi a poruncit dia- 
conului Vasilicos să scrie alta, care să 
fie cu adevărat plăcută lui Dumnezeu”. 


ale veacului al XII-lea comentariile la canoanele 
Sinoadelor ecumenice, Sfânta Parascheva era cin- 
stită pe vremea lui în satul Kallikrateia. V. Krum- 
bacher, Gheschichte der byzantinischen Literatur, ed. 2, 
Minchen, 1897, p. 607. Şi Synodicon sive Pandectae 
canonum S. S. Apostolorum et conciliorum, ed. G. Be- 
veregius, tom 1, Oxford, 1672, p. 232. Pe de altă parte, 
după cum reiese din Vieţile ei, această sfântă nu a 
fost cinstită mai înainte de descoperirea moaştelor 
ei, deci, într-adevăr, aflarea moaştelor a avut loc 
înainte de ultimul pătrar al secolului al XII-lea, când 
apare prima menţiune a cultului ei îv To xuwpio Tn 
Koiukpareia Tiuwu6n. 

* Valsamon, Synodicon sive Pandectae cano- 
num S. S. Apostolorum et conciliorum, p. 232 (comen- 
tariu la canonul 63 al Sinodului de la Trullo). 

După aceea au circulat mai multe Vieţi 
slavone, bulgare şi sârbe ale Cuvioasei, 
unele dintre ele în formă scurtă, în si- 
naxare sau minee. Cea mai cunoscută 
dintre acestea este Panegyricul Sfintei 
Parascheva, alcătuit de Patriarhul Efti- 
mie al Târnovului. Viața pe care o pre- 
zentăm acum cititorilor este traducerea 
adaptată după acest panegyric al Sfân- 
tului Eftimie scris în limba medio-bul- 
gară, traducere care a fost făcută în gre- 
ceşte de Matei, Mitropolitul Mirelor, şi cu- 
noscută drept Viaţa grecească a Cuvioasei 
Parascheva. 

Matei, Mitropolitul Mirelor, era grec 
de origine, născut fiind în Epir, pe la mij- 
locul veacului al XVI-lea. A fost proto- 
singhel şi arhimandrit al Patriarhiei din 
Constantinopol. În anii 1595-1597 se afla 
la Moscova, în anul 1601, în Lemberg, 
iar pe la 1602 îl aflăm în Ţara Româ- 
nească. Voievodul Radu Şerban îi în- 
credințează egumenia Mănăstirii Dealu. 
La anul 1605, este hirotonit Mitropolit 

al Mirelor, dar căpătând numai titlul, 
fiindcă această eparhie nu mai exista încă 
de pe vremea când toţi creştinii de acolo 
trecuseră la islamism. Rămâne în con- 
tinuare în Ţara Românească. Data morții 
lui nu este cunoscută. Ştim numai că la 
anul 1621 trăia încă în Mănăstirea 
Dealul, „necăjit de bătrâneţe”. A fost 
un caligraf şi un miniaturist harnic şi 
iscusit şi se pare că avea un talent deo- 
sebit în a scrie slujbe de sfinţi. Tot lui i 
se datorează, pe lângă slujba Cuvioasei 
Parascheva, şi slujba Sfântului Grigorie 
Decapolitul. Însă, în ţara noastră este 
cunoscut mai mult prin cronica sa scrisă 
în versuri, care constituie singurul iz- 
vor contemporan pentru evenimentele 
petrecute în Ţara Românească între anii 
1602 şi 1618, purtând titlul: „Istoria celor 
întâmplate în Ţara Românească, înce- 
pând de la Şerban Voievod şi până la 
Gavriil Voievod, alcătuită de Preasfin- 
țitul între arhierei, Mitropolitul Mirelor, 
Kyr Matei din Pogoniana”. 

Această Viață grecească a Cuvioa- 
sei Parascheva, pe care a tradus-o, cum 
am spus, după una dintre versiunile 
Panegyricului Sfântului Eftimie, repre- 
zintă sinaxarul slujbei acestei Sfinte şi 
s-a păstrat, împreună cu slujba, într-un 
manuscris autograf al autorului, azi aflat 
în Biblioteca Patriarhiei din Ierusalim, 
n. 161 ff 54-66. A fost publicată de A. 
Papadopoulos Kerameus în Analecta 
Ierosolymitikis Stahyologias, vol. 1, St. 
Petersburg, 1891, pp. 438-453, cu titlul 
Viața şi petrecerea Cuvioasei Parascheva 
cea Nouă din Epivate, scrisă de Matei 
smeritul, Mitropolitul Mirelor. Această 
viață a Cuvioasei a fost alcătuită după 
anul 1605, fiindcă în titlul ei, Matei apare 
menționat ca Mitropolit al Mirelor, dem- 
nitate pe care a avut-o numai după această 
dată, când Matei se afla deja în Ţara Ro- 
mânească, la Mănăstirea Dealu, începând 
din 1602 şi până în 1621 şi probabil până 
la moarte. 

Scrierea are două părți. Prima parte, 
cuprinzând capitolele 1-13, istoriseşte 
viața Cuvioasei şi mutarea moaştelor de 
la Constantinopol la Târnovo (1231). 
Această primă parte reprezintă tradu- 
cerea din bulgară a Panegyricului Sfân- 
tului Eftimie. Partea a doua, aparținând 
în întregime autorului grec, cuprinde 
capitolele 14-17 şi povesteşte împreju- 
rările istorice în care s-a făcut mutarea 
moaştelor de la Târnovo la Belgrad (1398) 
şi, de aici, la Constantinopol, mai întâi la 
Biserica Sf. Maria Pammakaristos' şi apoi 
la Sf. Gheorghe din Fanar. Istoricul Iu- 
lian Ştefănescu a comparat, într-un stu- 
diu amănunțit, originalul slav cu ver- 
siunea greacă şi a constatat că nu avem 
o simplă traducere, nici numai o para- 
frază, ci o prelucrare. Deşi peripeţiile şi 
isprăvile Cuvioasei sunt în mare parte 
aceleaşi cu cele din originalul slav, „în 
genere, izvodul slav este tratat foarte li- 
ber, prelucrătorul omite unele pasagii, 


* Pammakaristos: „Preafericită” (gr.). 

scoate altele de la locul lor, spre a le aşeza 
în altă parte, foarte des amplifică textul 
originalului, ba uneori îl schimbă””. Ast- 
fel, înlătură cu totul epilogul, din intro- 
ducere păstrează numai o frază şi nu po- 
meneşte nimic despre minunea făcută 
de Sfântul Eftimie, fratele Cuvioasei, 
ca să nu mai vorbim de omisiuni mai mă- 
runte care se întâlnesc la tot pasul, cum 
ar fi, de pildă, menţionarea faptelor de 
milostenie ale Cuvioasei pe care le făcea 
încă din copilărie. I. Ştefănescu este de 
părere că aceste modificări şi prelucrări 
ale originalului se datorează în primul 
rând modificării scopului şi funcționa- 
lităţii textului: „Nu trebuie să ne surprindă 
nici libertatea cu care Matei remaniază 
originalul său, nici modul în care tra- 
duce textul. Dacă luăm în consideraţie 
faptul că originalul slav este un panegyric, 


* Iulian Ştefănescu, Viața Sfintei Parascheva 
cea Nouă de Matei al Mirelor, studiu istoric, Extras 
din „Revista istorică Română”, vol. III (1933), fasc. 
4, Imprimeria Naţională, Bucureşti, 1934, p. 359. 

adică o lucrare literară, care se adresează 
oamenilor culți şi în care forma intere- 
sează înainte de toate, iar scrierea lui 
Matei este un sinaxar, adică o viaţă de 
sfânt care urma să facă parte dintr-o carte 
de cult şi care se adresa, prin urmare, cre- 
dincioşilor de tot felul şi mai ales mona- 
hilor, vom înțelege uşor de ce prelucră- 
torul nostru a omis unele părți care i se 
păreau inutile, a diluat stilul origina- 
lului care era excesiv retoric şi a adăugat 
unele amănunte, aducând schimbări care 
puteau să facă naraţiunea mai lămu- 
rită, mai potrivită cu natura lucrării, cu 
publicul căruia i se adresa, şi totodată, 
mai senzațională””. Totuşi, rămâne des- 
chisă problema dacă întregirile şi mo- 
dificările pe care scriitorul grec le aduce 
originalului său provin de la alte izvoare. 
Nu se poate afirma însă cu certitudine 
acest lucru. Se poate spune că nici una din 
Viețile slavone ale Sfintei Parascheva 
care au circulat prin părțile noastre n-a 


> Cf. L. Ştefănescu, op. cit., pp. 363-364. 

fost utilizată de Matei. Este de asemenea 
puțin probabil ca el să fi avut la înde- 
mână vreo viaţă grecească a Sfintei, caz 
în care ar fi preferat, desigur, să o pre- 
lucreze şi să o transcrie pe aceea decât să 
trudească la traducerea lucrării lui Efti- 
mie, un text străin şi greu de înțeles. 

A doua parte a lucrării prezintă mai 
mult interes, căci datele cuprinse în 
capitolele 15 şi 16 pot fi socotite un iz- 
vor prețios pentru istoricul „neorându- 
ielilor” din Biserica constantinopolitană, 
între anii 1584-1585, pe care până acum le 
cunoşteam numai din Chronograful lui 
Dorotei al Monembasiei, BifA:ov io- 
TOpLkOV, oferind multe amănunte care 
lipsesc din Chronograful lui Dorotei. Se 
pune întrebarea de unde şi-a luat Ma- 
tei materialul pe care-l tratează în această 
parte a doua a scrierii sale? Autorul ne 
spune că a utilizat izvoare istorice, dacă, 
cel puțin, aşa înțelegem termenul 7a Umo- 
uvrjuara, folosit la începutul capitolului al 
14-lea, şi nu ca amintiri personale. Multele 
inexactități prezente în lucrarea lui Matei 
şi evenimente neconfirmate de nici o altă 

sursă istorică, ba aflându-se în contradic- 
ţie cu unele din izvoarele istorice păstrate, 
par a indica faptul că Matei nu a utilizat 
izvoare scrise, ci pentru cea mai mare parte 
a scrierii sale a aşternut în scris ceea ce a 
auzit de la alții. Iar în ce priveşte neo- 
rânduielile din Biserică, până cel mult 
la depunerea lui Teolipt, naraţiunea sa, 
datorită exactităţii datelor pe care le con- 
ţine, desigur se bazează pe amintiri perso- 
nale, pe fapte la care probabil a fost mar- 
tor, chiar dacă nu direct implicat. 

In ciuda unor inexactităţi şi inad- 
vertenţe istorice, putem spune, în ge- 
neral, că această Viață grecească a Cu- 
vioasei Parascheva reprezintă un document 
istoric prețios, scris pe teritoriul Ţării 
Româneşti, mult înainte de strămutarea 
sfintelor moaşte la Iaşi, atestând, alături 
de alte scrieri, reprezentări iconografice 
şi de existența, în această perioadă şi 
chiar mai de timpuriu, a unor biserici 
purtând hramul Sfintei, universalizarea 
cultului Sfintei Parascheva în toate pro- 
vinciile româneşti. 


18 


Viaţa și petrecerea Cuvioasei 
Maicii noastre Parascheva cea Nouă, 
cea din Epivate, scrisă de Matei 
smeritul, Mitropolitul Mirelor 
(Cod. Patriarch. 161, f. 54-66) 


1. Nimic nu este atât de folositor şi 
mântuitor pentru suflet şi mai necesar 
decât orice alt lucru lăudat, cât a istorisi 
faptele iubitoare de Dumnezeu ale sfin- 
ţilor bărbați, vieţile şi isprăvile lor care 
stârnesc şi întărâtă pe lucrătorii virtuții 
şi pe cei dispuşi cu osârdie spre făptuire 
la încă şi mai mare sârguință, la şi mai 
mare râvnă; iar pe cei trândavi şi nepă- 
sători îi scoală, ca dintr-un somn şi ca 
dintr-o beţie, la trezvia sufletului şi îi 
îndeamnă să lepede moleşeala uşurătății 
şi să se înalțe către piscul virtuţilor. Dar 
când sunt istorisite cu amănunțime cele 

mai bune dintre isprăvile din viața unei 
femei sfinte, sau [se descrie] schimbarea 
slăbiciunii femeieşti în bărbăţie sau 
lupta ei şi biruința împotriva demo- 
nilor, cu cât mai mult aceste isprăvi nu 
îi trezesc şi îi îndreaptă pe toți spre 
mai mare râvnă? Aşa este şi viața şi 
petrecerea fecioarei Parascheva, acum 
lăudată, şi aşa este dumnezeiasca dra- 
goste şi laudă a noastră faţă de ea, care, 
fiind tălmăcită cu osteneală din graiul 
bulgăresc pe limba grecească şi dă- 
ruită vouă, iubitorilor de Dumnezeu, 
ca un dar de mult preţ, cred că va des- 
făta sufletul iubitor de Dumnezeu al 
oricui o citeşte. 

2. Aşadar, această maică mireasă a 
lui Dumnezeu a avut ca patrie Epiva- 
tele, un ținut la o depărtare cale de o zi 
de Constantinopol. A avut părinți iubi- 
tori de Dumnezeu şi evlavioşi, umblând 
în toate căile Domnului şi împodobin- 
du-şi viața cu tot felul de virtuți şi mi- 
lostenii. Şi după ce au hrănit pe această 

fiică a lor şi frumoasă fecioară cu învă- 
țătura şi legea Domnului şi după ce au 
crescut-o, au plecat la Domnul, schim- 
bând cele stricăcioase cu cele nestrică- 
cioase şi moştenind sălaşurile veşnice, 
lăsând toate lucrurile şi averea lor Cu- 
vioasei şi unicului lor fiu, cu numele 
de Eftimie. Aceştia, după plecarea pă- 
rinților lor la Domnul, voia cea bună 
voind, au ales mai curând să fie lepă- 
daţi în casa lui Dumnezeu decât să lo- 
cuiască în locaşurile păcătoşilor şi să 
lase grijile cele lumeşti al căror sfârşit este 
pierzania. "Toate ale lor le-au împărțit 
săracilor şi betegilor, lor nelăsându-şi 
nimic. Ci toată grija lor şi trupurile, şi 
sufletele lor punându-le înaintea lui Dum- 
nezeu, l-au urmat Lui, îmbrățişând viața 
singuratică, şi unul a ajuns la o mănăs- 
tire de călugări, iar ea la o mănăstire de 
maici. Şi tunzându-şi părul, au lepă- 
dat lumea şi au răstignit lumii trupul cu 
patimile şi poftele lui, arătând ascultare 

neşovăitoare starețului, făcându-se pe 
ei înşişi praf şi cenuşă tuturor. 

3. Şi Eftimie, strălucit fiind cu virtu- 
ţile şi luminându-şi mintea prin cuge- 
tarea Scripturilor, înălțându-se la dum- 
nezeiasca dragoste, s-a făcut vestit tu- 
turor şi multora povăţuitor spre mântu- 
ire. Căci venea la el la mănăstire mulțime 
multă nu numai dintre cei de aproape, ci 
şi dintre cei de departe. Auzind prea- 
dulcile lui cuvinte, care-i împodobeau 
virtuțile, toți rodeau mântuire. Pentru 
aceasta, când Episcopul de atunci al Ma- 
dytelor a adormit întru Domnul, sfeş- 
nicul avea nevoie de lumină şi se cuve- 
nea ca lumina să urce în sfeşnic, „că nu 
poate o cetate aflată pe vârf de munte să 
se ascundă”* potrivit cuvântului celui 
sfânt. Ci mulțimea din eparhie şi între- 
gul sobor de preoți l-au hirotonit episcop 
[pe Eftimie], împotriva voii lui. lar el 
luând vrednicia arhieriei, se nevoia să 


* Mt. 5,14. 

sporească talantul şi se sârguia cu râvnă 
să-l înmulțească, şi adăugând osteneală 
la osteneală, virtuți la virtuți, împlinea 
mai mult decât era dator. Adăugând la- 
crimi la lacrimi şi milostenii la milos- 
tenii, şi turma bine păstorind-o în dreaptă 
credinţă, a plecat la Domnul şi a lucrat 
multe minuni după moarte. 

4. lar această mireasă a lui Dumnezeu, 
după ce a dobândit multe şi felurite vir- 
tuţi în mănăstire, a ieşit din mănăstire 
şi s-a sălăşluit în pustie, vorbind numai 
cu Dumnezeu şi rugându-se cu stăruinţă: 
„Pe Tine, Mirele meu, Te doresc şi pe 
Tine căutându-Te, mă nevoiesc” şi „pen- 
tru Tine am îmbrățişat pustiul acesta, 
locuind împreună cu fiarele cele veni- 
noase, ca să calc în picioare capul diavo- 
lului celui ucigaş de oameni şi țepu- 
şele veninoase ale scorpiilor cele adu- 
cătoare de moarte care picură otravă. În- 
tru Tine dar, Împărate ceresc, îmi pun 
toată nădejdea mea, Cela ce poți să legi 
pe cel tare şi uneltirile lui să le smulgi 

şi până în sfârşit să le pierzi şi să le ni- 
miceşti, ca să nu se laude şi să nu se oş- 
tească el împotriva noastră, a robilor Tăi. 
Şi la picioarele Tale mă arunc, rugân- 
du-mă şi cerându-i să mă păzeşti pe 
mine neatinsă de batjocurile acestor duş- 
mani”. Acestea şi multe altele erau cu- 
vintele ei către Stăpânul, iar faptele cele 
făcute de dânsa, adică ostenelile ei cele 
bineplăcute lui Dumnezeu şi de suflet 
mântuitoare, posturile şi privegherile, 
laudele de toată noaptea, cântările şi la- 
crimile, cine dintre muritori le-ar putea 
spune? Căci le ştiu pe acestea numai lu- 
crătorii virtuților, cei care au lepădat toate 
ale lumii şi care au luat crucea ca pe un 
jug; şi au urmat lui Hristos, nevoindu-se 
într-o viață neînjugată. Căci nu avea în 
pustie nici un alt ajutor afară numai pe 
Stăpânul Hristos, cu El grăind, de El 
desfătându-se, pe El avându-L suflare, 
şi jug, şi povăţuitor, şi mântuitor, şi bi- 
nefăcător, şi izbăvitor, şi Mire, Lui adu- 
cându-l înainte candela fecioriei plină de 

strălucirile virtuţilor, aşteptând ca odată 
să plece la nunta cea de la miezul nopții 
şi nădăjduind să intre înlăuntrul cămării 
de nuntă celei împodobite. 

5. Râvnind vieții lui Ilie, călătorul 
la cer, şi lui Ioan, celui odrăslit în ster- 
piciune, s-a sălăşluit în pustie. Fără 
hrană, fără apă, fără somn, răbda toate 
zilele săptămânii. O singură dată se îm- 
părtăşea de hrană, sâmbăta şi duminica, 
de puțină pâine şi apă. Pat îi erau pie- 
trele, iar îmbrăcămintea trupului, o man- 
tie ruptă şi zdrenţuită. Ochii ei erau iz- 
vor de lacrimi, iar gura cu buzele, vas de 
miruri, revărsând laudă neîncetată, um- 
plând văzduhul de bună mireasmă du- 
hovnicească. Rugăciunea ei era stărui- 
toare şi încordată, şi starea ei, de continuă 
priveghere. Şi toate celelalte fapte ale 
virtuților îi erau hrană şi băutură, răb- 
dare şi odihnă. Luminare, îi era ceasul 
morții, a doua venire a Dreptului Hris- 
tos, tribunalul cel nemitarnic, judecata 

fără milă, dreapta sentință împotriva 
păcătoşilor, şi toate celelalte câte se vor 
vedea plinindu-se la vremea aceea. Aces- 
tea cugetându-le, se întrista adânc până 
la moarte, dar iarăşi se bucura de aştep- 
tarea celor nădăjduite şi nevăzute „căci 
nădejdea care se vede nu mai e nădejde”, 
zicea împreună cu propovăduitorul”, „căci 
pentru ce ar mai nădăjdui cineva ceea ce 
vede? Iar dacă nădăjduim ceea ce nu ve- 
dem, aşteptăm prin răbdare”. Aştepta 
deci şi ea nădejdea celor nădăjduite, pre- 
cum se spune, bucurarea de bunătăți, 
odihna drepţilor, şi toate bunătățile cele 
făgăduite sfinților, cele pe care ochii nu 
le-au văzut şi urechile nu le-au auzit şi la 
inima omului nu s-au suit”. De aceste 
bunătăți veşnice se desfăta, şi nu de pâi- 
nile din făină albă şi de mâncărurile 
gustoase şi stricăcioase. „Căci nu numai 


7 Adică Sfântul Pavel, autorul acestui citat. 
* Rom. 8, 24-25. 
” 1 Cor. 2, 9. 

cu pâine, zice, va trăi omul, ci cu tot cu- 
vântul lui Dumnezeu”". 

6. Pentru aceea, lepădând slăbiciu- 
nea cea femeiască şi încingând tăria de 
la Dumnezeu cel din înălțime, a stătut 
în linie de bătaie împotriva pierzăto- 
rului. Şi acesta o înspăimânta cu slăbi- 
ciuni şi cu închipuiri neputincioase, căci 
uneori o înfricoşa cu arătări de şerpi 
veninoşi şi scorpii, alteori cu lei şi cu urşi 
şi pisici sălbatice şi cu alte fiare, dintre 
cele mai fioroase, altădată cu cele mai 
scârbavnice dintre fiare, cu broaşte şi 
țestoase. Iar ea pe toate acestea cu sem- 
nul crucii le făcea nevăzute şi le risipea 
ca pe o pânză de păianjen şi îşi râdea de 
el, de meşteşugirile şi de închipuirile 
lui, iar la sfârşit, ca un David înţelegător, 
dobora la pământ pe Goliat, cu puterea 
Celui răstignit, şi cufunda în adâncul 
pierzaniei pe Faraon cel înțelegător cu 
toată oștirea lui. A cărui cursă o zdrobea 


' Mt. 4, 4; Lc. 4,4. 

prin curgerile lacrimilor sale, cu osteneli şi 
rugăciuni şi astfel se izbăvea din cursa 
vânătorilor, ca o pasăre singuratică pe 
acoperiş. Încă şi de vederi slăvite de în- 
geri şi vorbiri cu ei învrednicindu-se, 
a disprețuit toate lucrurile stricăcioase şi 
vremelnice şi a devenit sălaş împărătesc, 
încât „a poftit Împăratul veacurilor fru- 
museţea ei”", precum este scris. Într-una 
din nopți se îndeletnicea după obicei cu 
rugăciunea şi, tinzându-şi mâinile către 
cer, a văzut minunată vedenie. Un tânăr 
luminos şi slăvit, cu înfăţişare strălucită 
şi cu limpede glas arătându-se ei, i-a spus 
cu blândețe: „O, preabună fecioară, Cel 
ce pentru mântuirea oamenilor S-a răs- 
tignit, murind şi înviind, Dumnezeul 
îngerilor şi Domnul oamenilor, lisus 
Hristos, îți porunceşte ție, celeia ce te-ai 
răstignit lumii, murind şi înviind prin 
lucrările virtuţilor, să ieşi din pustiul 
acesta şi să te întorci în patria ta şi acolo 


" Ps. 44,12. 

să te săvârşeşti şi să pleci la EI, ca să fii 
împreună cu EI”. Acestea spunându-i-le 
îngerul, s-a făcut nevăzut, iar ea, uimită 
fiind de neaşteptata arătare, pe de o parte, 
se minuna de frumusețea vederii, iar pe 
de altă parte, se tulbura pentru plecarea 
din dulcea pustie. Căci nimic nu strălu- 
ceşte atât sufletul, nimic nu curăță atât 
mintea şi nimic nu te face să vezi cele 
cereşti, cât viața pustnicească şi liniştită. 
Dar iarăşi se bucura de despărțirea de 
trup şi de odihna şi izbăvirea din tru- 
dele şi ostenelile şi sudorile cele după 
viața singuratică şi de a fi cu Hristos, 
desăvârşita frumusețe, cea cu adevărat 
vrednică de toată dorirea. 

7. Pentru aceea, încrezându-se cuvin- 
telor îngerului pe care îl văzuse, a ple- 
cat către cetatea care împărățea peste 
celelalte, întru care a petrecut la fel ca 
în pustie prin tăria rugăciunii şi prin 
nevoințele cele după Dumnezeu. Şi 
nu au putut tumulturile, şi tulburările, 
şi zgomotele cetății să zdruncine tăria 

cugetului ei. Şi a venit mai întâi la ves- 
tita şi slăvita Biserică a Sfintei Înțelep- 
ciuni a lui Dumnezeu (Sfânta Sofia), 
apoi vizitând toate mănăstirile şi aşe- 
zările de fecioare şi locaşurile sfinte, cu 
postiri şi privegheri şi rugăciuni, Îl slu- 
jea pe Hristos, Împăratul ceresc. Şi cin- 
stindu-i pe toți sfinţii, aduna, ca o albină 
însuflețită, virtuțile tuturor monahilor 
care trăiesc după Dumnezeu şi le strân- 
gea pe toate cu înţelepciune în comoara 
sufletului ei. A ajuns astfel şi la Bise- 
rica din Vlaherne, acolo unde era slăvita 
icoană făcătoare de minuni a Preasfintei 
Născătoare de Dumnezeu, pe care, de cum 
a văzut-o cu ochii, îndată s-a aruncat 
înaintea ei, grăindu-i cu lacrimi: „Întru 
tine îmi pun toată nădejdea mea, Stă- 
pâna şi Doamna întregii lumi, ceea ce 
eşti mai cuprinzătoare decât cerurile, 
mai cinstită şi mai slăvită decât fiin- 
ţele cele de foc, nu mă lepăda pe mine, 
roaba ta, care din tinerețile mele am ur- 
mat şi am slujit Fiului tău şi Dumnezeu. 

Nu am altă nădejde, nu am alt acoperă- 
mânt. Tu eşti nădejdea şi acoperămân- 
tul meu, tu eşti povăţuitoarea şi ocro- 
titoarea mea, păzitoarea vieții mele şi 
turn neclintit. Cât timp am locuit în 
pustie, pe tine, Doamnă, te-am avut în- 
soțitoare, iar acum sunt în lume. Ce alt 
ajutor voi avea, afară de tine, Preane- 
vinovată Stăpână? Fii mie, smeritei, îm- 
preună călătoare şi cârmuitoare, călăuză 
şi scăpare şi întărire”. 

8. Aceste rugăciuni aducându-le din 
suflet Născătoarei de Dumnezeu şi pu- 
nându-şi toată nădejdea în ea, s-a în- 
tors în patria ei şi a locuit acolo ca o stră- 
ină şi întru totul necunoscută. Căci se 
tăinuia pe sine, ca să nu fie cunoscută 
de cineva. Trecând mult timp şi locuind 
în Epivate, a împlinit toate nevoințele 
cele după Dumnezeu şi faptele bune, post 
peste post, înfrânare peste înfrânare şi 
virtute peste virtute neobosit adunând. 
Nu a fost trecută cu vederea, ca să nu 
cunoască mai dinainte şi plecarea ei la 

Domnul. Căci i s-a arătat ei iar tânărul 
acela luminos şi strălucit care i se arătase 
şi mai înainte, vestindu-i urcarea ei la 
ceruri şi încredințând-o că va fi îm- 
preună călător cu dânsa. Şi arătându-i 
acestea, încurajând şi dând îndrăznire 
sfântului ei suflet, iarăşi s-a făcut ne- 
văzut. lar ea, ațintindu-şi ochii sufle- 
tului şi ai trupului către ceruri, Îl cheamă 
pe Hristos, Stăpânul ei: „lubitorule de 
oameni, Stăpâne, zicea, nu trece cu ve- 
derea pe roaba Ta, care pentru numele 
Tău cel sfânt a lăsat toate şi a urmat 
Ţie, ci trimite înger de pace, ca să ia în 
tihnă sufletul meu şi să nu fie stăpânit 
la ieşirea lui de duhurile cele viclene şi 
necurate, şi învredniceşte-l să stea cu 
îndrăznire înaintea înfricoşătorului Tău 
scaun de judecată, că binecuvântat eşti 
în vecii vecilor. Amin”. 

9. Acestea rugându-se slăvita fecioară, 
a încredinţat sufletul ei lui Dumnezeu, 
iar fericitul ei cort, unii iubitori de Dum- 
nezeu, predându-l mormântului, l-au pus 

împreună cu străinii. Căci nu s-au vestit 
nimănui cele despre ea până la sfârşit. 
Dar Dumnezeu, voind să o proslăvească 
aşa cum se cuvenea, nu a îngăduit să fie 
acoperite de uitare cele ale ei, ci a rân- 
duit să fie aflate moaştele ei întregi, şi 
numele, şi cine era, şi din ce ţară era, şi 
cum a luptat lupta cea bună după Dum- 
nezeu, ca să fie învrednicită de toată 
cinstea cuvenită. Aşadar, un oarecare 
cuvios stâlpnic, care îşi săvârşea pe un 
stâlp lupta cea după Dumnezeu, îşi du- 
cea liniştit viaţa numai lui Dumnezeu 
slujindu-I, şi numai cu El grăind, şi de El 
desfătându-se, cu El petrecând rugân- 
du-se ziua şi noaptea. Dar un corăbier, 
molipsindu-se pe drumul călătoriei lui 
de boala ciumei, a murit şi, fiind arun- 
cat în mare de tovarăşii lui, zăcea neîn- 
gropat, fără grija cuvenită îngropării, 
nu departe de stâlpul pe care locuia mai 
sus pomenitul stâlpnic. Dar când acesta 
s-a umflat şi s-a umplut de duhoare, nu 
numai pe cei din împrejurimi, ci pe însuşi 

stâlpnicul acela l-a silit să se coboare de 
pe stâlp. Aşa de mare era puterea împu- 
ţiciunii. A ridicat atunci glasul stâlpnicul 
de pe stâlp către oamenii care se întâm- 
plau pe acolo, şi purtând grijă ce să facă 
în privinţa trupului aceluia prea împu- 
țit, a zis: „Groapă prea adâncă săpaţi şi 
aruncaţi-l acolo pe acesta şi apoi acope- 
riți-l şi astfel vă veți izbăvi şi pe voi de 
duhoare şi pe mine mă veţi cruța a mă 
cobori de pe stâlp”. Crezând, aşadar, aces- 
tuia şi săpând groapă la mare adâncime, 
au dat de preasfintele moaşte ale Cu- 
vioasei, izvorând atâta bună mireasmă, 
încât a covârşit nesfârşită duhoarea aceea 
care ieşea de la corăbierul acela mort, iar 
mirosul mirului s-a răspândit în văz- 
duh, încât s-au uimit toți de acea bună 
mireasmă care pe neaşteptate s-a vărsat 
cu îmbelşugare şi i-a făcut pe toți să strige 
„Doamne, miluieşte”! Toţi s-au bucurat 
de aflarea moaştelor, dar cei mai mulți 
s-au mâhnit că nu ştiau cine este. 

10. Dar şi acum Dumnezeu a lucrat 
descoperirea moaştelor întru acest chip. 
Un anume Gheorghe, unul dintre bărbații 
care au săpat groapa, fiind om evlavios 
şi iubitor de Hristos, sporit în petrecerea 
cea după Dumnezeu, pe când îşi săvâr- 
şea doxologia de seară şi mulțumirea şi 
pe când se ruga după obicei pentru toată 
casa lui, a fost prins puțin de somn. La 
miezul nopții a văzut în vis o Împără- 
teasă slăvită şi preastrălucită, şezând pe 
un tron slăvit şi preastrălucit şi în jurul 
ei stând roată bărbați purtători de lu- 
mină. Pe care văzându-i Gheorghe, fiind 
cuprins de multă frică, a căzut cu faţa 
la picioarele lor şi se ruga pentru viața 
lui, căci nu era în stare să rabde arăta- 
rea aceea nemaivăzută. Unul dintre acei 
purtători de lumină, întinzând dreapta 
lui, l-a ridicat zicându-i: „Gheorghe, nu 
te teme, ci scoală şi mâine dimineaţă la 
sinaxă vesteşte tuturor să pună în raclă 
moaştele Cuvioasei Parascheva, pe care 
le-au găsit acum, căci ea s-a născut şi a 

crescut în acest ținut al Epivatelor, şi a 
arătat toate nevoințele cele după Dum- 
nezeu, şi a fost învrednicită de starea 
pe care o vezi acum şi de împărăție, şi 
este din aceeaşi cetate cu voi şi de ace- 
laşi neam, şi înalță stăruitor către Dum- 
nezeu rugăciuni pentru fiecare dintre 
voi”. Şi acestea le-a spus acela, iar Îm- 
părăteasa aceea a spus că Gheorghe este 
apropiat ei şi a zis către el: „Eu sunt din 
acest pământ în care voi locuiți acum, 
odraslă a lui, fiind numită Parascheva 
de la dumnezeiescul botez. Sârguiți dar 
acum să cinstiți cortul meu, iar eu voi 
cere de la Dumnezeu să vă izbăvească pe 
voi din pătimiri şi din primejdii”. Ace- 
leaşi lucruri văzându-le şi o femeie iu- 
bitoare de Dumnezeu se minuna întru 
sine. lar Gheorghe, trezindu-se din somn, 
se minuna şi el întru sine şi se tot gân- 
dea la înfricoşata vedenie. Şi pe când 
cugeta el acestea, mai sus pomenita Ef- 
timia, fiind prietenă cu Gheorghe şi 
locuind în apropiere, a venit la el şi i-a 

povestit vedenia. Auzind el acestea zise: 
„Pe sfânta pronie de sus, şi eu am văzut 
acestea toate în vis în noaptea aceasta şi 
numai la ele mă gândesc”. Aşadar, ie- 
şind, au vestit poporului cele văzute de 
ei amândoi în vis. Şi adunându-se sobor 
de preoți şi întregul popor de obşte, cu 
lumânări şi tămâieri, au petrecut mult- 
nevoitorul cort al Cuvioasei şi l-au mu- 
tat ca pe o comoară de mult preț în Bi- 
serica Sfinților Apostoli, în care l-au 
aşezat la loc de cinste. Şi era a vedea ra- 
cla cu trupul întreg, izvorând multe tă- 
măduiri. Şi acestea s-au întâmplat în 
Epivate, în patria Cuvioasei. 

11. Dar cum a fost strămutată în Bul- 
garia, trebuie să povestim pe scurt, iar 
apoi trebuie să trecem la arătarea celor 
făptuite mai pe urmă. Sceptrele Împă- 
răției Romeilor” trecuseră în stăpânirea 
francilor, întocmai cum boala ciumei mă- 
nâncă toate cele bune şi apoi dispare. Căci 


* j.e., Imperiului bizantin. 

despuind Biserica Sfintei Sofia de moaş- 
tele sfinților şi de tâmplele ei şi de va- 
sele şi odoarele cele de mult preț pe care 
le avea, prădând toate locaşurile sfinte şi 
mănăstirile şi golind şi vistieriile împă- 
răteşti, le-au trimis mai înainte pe toate 
în Italia. Şi numai cetatea lui Constantin 
o stăpâneau goală şi pedepseau pe popor 
şi îl sileau spre slujirea papei. Pentru 
aceea numai lacrimi şi întristări şi supă- 
rări erau la tot poporul lui Dumnezeu. În 
vremea aceea, domnea în Bulgaria loan 
Asan“, fiul Împăratului Asan cel bă- 
trân, care, prin puterea Celui ce poate 
toate, supunând toată Macedonia şi Tra- 
cia, Dalmația, Moesia, şi Albania, a cu- 
cerit şi Serrionul şi Tesalia toată îm- 
preună cu Tesalonicul şi cu Muntele 
cel cu sfânt nume al Athonului până la 
Dratza. Şi în aceste cetăţi a hirotonit mi- 
tropoliţi şi episcopi, care fuseseră toți 
izgoniți din pricina cugetului latinesc 


“ Este vorba de ţarul vlaho-bulgar Ioan Asan 
al II-lea, 1218-1241. 

[care domnea în Constantinopol], căci 
cetatea lui Constantin fusese cucerită, 
iar arhiereii care rămăseseră în ea şi cei 
ce îi ascultau s-au plecat dogmelor ace- 
lora. Căci este obicei la papistaşi să nu 
se liniştească, ci mereu ei să înceapă şi 
să stârnească lupte cu Bisericile şi să 
rătăcească poporul cel numit cu numele 
lui Hristos şi să afle toate câte sunt vred- 
nice de partea cea de-a stânga. Le vei găsi 
pe toate acestea expuse pe larg în hriso- 
vul lui care este în Lavră şi în Protaton. 
Împotriva acestora, Asan a cucerit şi ce- 
tatea lui Adrian, luând toată cetatea şi 
toată ţara, până şi cetatea lui Constantin, 
pe care o stăpâneau atunci francii, la 
sfârşit au făgăduit să o predea, socotind 
că nu merită osteneala să lupte pentru ea. 
Pe când se întâmplau acestea, faima ra- 
clei Sfintei răsuna pretutindeni şi fă- 
cea multe minuni celor de departe şi 
celor de aproape. 

12. A auzit despre ea şi mai sus po- 
menitul împărat al bulgarilor, loan Asan, 
care, cu poftă poftind şi trimițând soli 

la cei din cetatea lui Constantin, a ce- 
rut sfânta raclă cu moaştele, [încredin- 
țându-i] că îi va scuti de plata birurilor 
pe care făgăduiseră să le plătească şi că 
nu va face război împotriva lor, nici nu 
se va lupta cu ei şi astfel vor avea pace. 
Dar francii i-au răspuns împotrivă şi, 
nevoind să dea moaştele, l-au stârnit pe 
el la război. Căci acela zicea întru sine: 
„Ce-mi este mie bogăţia, ce-mi este mie 
slava şi mulțimea mărgăritarelor şi a pie- 
trelor scumpe? Acestea nu sunt atât de 
vrednice de împărăția mea, pe cât este 
cortul preasfânt al Cuvioasei”. Acestea 
le cugeta împăratul din multa evlavie 
şi credinţă ce avea. Pentru aceea, trimi- 
țând, cu multă mânie, pentru a doua oară'* 
soli, i-a ameninţat iarăşi încă şi mai 
mult: „Dacă nu împliniți degrabă şi cu 
osârdie voia mea, pe sfânta pronie de sus 
şi pe sceptrul nebiruit al împărăției mele, 
mă voi scula la război împotriva voastră 


“ Această a doua intervenţie a țarului pentru 
obținerea moaştelor nu este menționată în Viața... 
scrisă de Sfântul Eftimie al Târnovului. 

cu norod fără număr şi încercat în toată 
lupta, iar cetatea voastră o voi pustii şi 
trupurile voastre le voi da mâncare câi- 
nilor”. Cei din cetate, auzind acestea şi 
neputând să-l înfrunte şi să se ia cu el la 
luptă, s-au supus cuvintelor lui şi au fă- 
găduit să-i dea racla. 

13. Aşadar, solii, venind la rege, i-au 
vestit această făgăduință, pe care împă- 
ratul, primindu-i cu bucurie şi cu multă 
cinste, i-a răsplătit cu daruri şi cu binefa- 
ceri. lar în ziua următoare“, chemând pe 
Mitropolitul Marcu al Preslavei, împreună 


“Nu se cunoaşte cu precizie data la care a avut 
loc strămutarea moaştelor la Târnovo, unii istorici 
presupun că ar fi vorba de anul 1231, îndată după 
victoria lui loan Assan al II-lea de la Klokotnitsa. 
Cf. Dan Ioan Mureşan, „Autour de l'6l&ment poli- 
tique du culte de sainte Parasctve la Jeune en Mol- 
davie”, în L'empereur hagiographe. Culte des saints 
et monarchie byzantine et post-byzantine, Actes des 
collogques internationaux „L'empereur hagiographe” 
(13-14 mars 2000) et „Reliques et miracles” (1-2 no- 
vembre 2000) tenus au New Europe College. Textes 
r6unis et prâsentâs par Petre Guran avec la collabo- 
ration de Bernard Flusin, p. 255. 

cu alții din cler, l-a trimis pentru muta- 
rea moaştelor şi îndată cetatea lui Con- 
stantin l-a primit pe Marcu şi pe cei dim- 
preună cu dânsul, pe care francii i-au pri- 
mit cum se cuvenea şi, încredințându-le 
moaştele şi multe daruri, i-au trimis îna- 
poi cu pace, cerându-le iertăciune pen- 
tru neascultare. Au ajuns deci cu pace 
până la granițele Bulgariei, iar împăra- 
tul, aflând de sosirea lor pe care o do- 
rea mai presus decât aurul şi topazul, 
adunând întreaga armată şi toată curtea, 
a ieşit în întâmpinarea lor, împreună cu 
Împărăteasa Elena, mama lui, şi cu Îm- 
părăteasa Ana, soția lui. Împreună cu 
aceştia, şi Patriarhul Târnovului cu prea- 
sfântul cler a ieşit întru întâmpinare cu 
toată rânduiala cuvenită. Împăratul, că- 
zând la pământ înaintea moaştelor, le-a 
sărutat cu evlavie şi cu credință, bucu- 
rându-se şi mulțumind Împăratului ce- 
rului şi Dumnezeu, Care l-a învrednicit 
pe el şi să vadă, şi să se închine la prea- 
sfintele moaşte aşa cum dorise. Asemenea 

şi împărătesele şi toată curtea şi Patri- 
arhul au sărutat toţi cu evlavie moaş- 
tele şi le-au însoțit cu rugăciuni, lumâ- 
nări aprinse şi tămâieri până la biserica 
împărătească, cea de la palat, şi le-au 
aşezat la loc de cinste spre slava lui Hris- 
tos, Dumnezeul nostru. 

14. Acestea Patriarhul Eftimie al Târ- 
novului le-a scris după aceea în limba 
bulgară, încheind aici cuvântul pe care 
noi l-am tradus cu grijă în limba greacă". 
Iar parte din cele ce au urmat mai departe 


1* Aici se opreşte practic traducerea adaptată după 
textul Sfântului Eftimie al Târnovului, Matei re- 
nunţând la epilogul retoric din originalul bulgar. 
Relatarea ulterioară a evenimentelor aparține în în- 
tregime lui Matei, Mitropolitul Mirelor, şi cuprinde 
două părți, una istorisind evenimentele care au avut 
loc după cucerirea Orientului de către turci şi în- 
frângerea bulgarilor, prilej cu care moaştele sunt 
strămutate din Târnovo în Serbia, şi a doua parte, 
scrisă din propriile „amintiri”, ra 5'2ţe&ric E Tov 
Snouvnudruwv ovveypabâuedo, de fapt, după cum sus- 
ţin unii istorici, din cele auzite de la alţii, mai mult 
sau mai puțin informaţi. 

le-am scris din amintiri”. Şi a fost aşa. 
După ce sfintele moaşte au fost aşezate 


" Se referă la evenimentele cuprinse între 1584- 
1586. Aceste însemnări „din amintiri” ale Mitropo- 
litului Mirelor, Matei, reprezintă un izvor prețios 
pentru istorie, pentru că ni se dau unele amănunte 
care lipsesc din Cronograful lui Dorotei al Monem- 
basiei, singurul izvor cunoscut până acum pentru 
acest capitol al patriarhatului ecumenic constanti- 
nopolitan. Majoritatea istoricilor nu înțeleg £ 7 
Urouvnudruwv, ca referindu-se la propriile amintiri 
ale autorului, ci le traduc prin izvoare istorice, da- 
torită unor fapte relatate de Matei care nu au fost 
însă confirmate istoric. De aici şi prin confruntarea 
datelor furnizate de această Viaţă a lui Matei şi 
Cronograful alcătuit de Dorotei al Monembasiei, 
care s-a inspirat de la Ierotei al Monembasiei (acesta 
fiind nu doar un martor, ci un participant direct la 
evenimentele relatate), cei mai mulţi istorici con- 
sideră imposibil ca Matei să-şi fi scris istorisirea din 
propriile amintiri. Astfel, înțeleg că Matei se referă, 
prin folosirea termenului de Urouvmudrwv, nu la 
propriile amintiri, ci la unele surse, de altfel îndo- 
ielnice, nefiind informate exact asupra evenimen- 
telor. V. Iulian Ştefănescu, Viața Sfintei Parascheva 
cea Nouă de Matei al Mirelor, studiu istoric, Extras 
din „Revista istorică Română”, vol. III (1933), fasc. 4, 
Imprimeria Naţională, Bucureşti, 1934, pp. 371-373. 

la loc de cinste, cum s-a spus, trecând pu- 
ţină vreme, cele ale creştinilor au slăbit 
şi au decăzut, după judecăţile pe care 
numai Dumnezeu le ştie, iar Ismael s-a 
întărit şi a covârşit pe creştini. Şi pră- 
dând şi supunând cu putere tot ținutul 
Răsăritului, a luptat şi împotriva bulga- 
rilor şi i-a biruit, iar ținuturile lor şi ce- 
tățile le-a distrus şi pe însuşi împăratul 
de atunci al bulgarilor l-a făcut fugar de 
la Târnovo" în Serbia şi Poznan, unde a 
şi strămutat de mai înainte preasfintele 
moaşte spre păzire în oraşul Belgrad”, 


“5 Cucerirea otomană a Târnovului a avut loc în 
anul 1393. 

* În privinţa strămutării moaştelor Sfintei Pa- 
rascheva de la Târnovo la Belgrad şi a împrejură- 
rilor istorice în care s-a făcut, autorul vieții greceşti 
este rău informat. Astfel, afirmaţia sa că moaştele 
au fost trimise de-a dreptul de la Târnovo la Bel- 
grad, înainte de cucerirea Târnovului, de însuşi 
ţarul de atunci al bulgarilor nu corespunde reali- 
tății. Căci un scriitor contemporan, martor al ace- 
lor evenimente, Grigorie Ţamblac, care se afla toc- 
mai atunci în Serbia, ne spune că moaştele au fost 
transportate mai întâi la Vidin (unde au rămas 

acolo unde şi-a mutat şi curtea” din Târ- 
novo, din pricina neîncetatelor atacuri 
ale ismailitenilor. Dar nici acolo nu a 
scăpat din mâinile duşmanilor lui, ne- 
voind Dumnezeu să ajute, căci din pri- 
cina păcatelor noastre şi Bosnia şi în- 
treaga Serbie au fost cucerite cu toate ho- 
tarele lor şi cu toate cetățile, afară numai 
de Belgrad, şi cei ce se numesc la ei cneji 
şi cei mai înalți demnitari şi ighemonii, 
împreună cu generalii şi cu căpeteniile 


până în 1398), după cucerirea Târnovului - şi nu 
mai înainte -, şi nu sub îngrijirea ţarului bulgar, 
ci dăruite de cuceritorul turc domnitorului ora- 
şului dunărean. Şi apoi au fost duse de la Vidin la 
Belgrad, după ce căzuseră iarăşi pradă turcilor şi 
fuseseră dăruite tot de cuceritor văduvei cnea- 
zului Lazăr al Serbiei. Vezi I. Ştefănescu, op. cit., 
pp. 367-369. 

% Încă o eroare a lui Matei. Nici un țar bulgar 
nu şi-a mutat vreodată reşedinţa de la Târnovo în 
Serbia. Ultimul ţar bulgar, Şişman al III-lea (1365- 
1393), a rezidat la Târnovo până la cucerirea Bul- 
gariei de către turci, când, după izvoarele istorice, 
a fost prins la Nicopol şi ucis în 1395. Vezi I. Şte- 
fănescu, op. cit., p. 369. 


46 


Viaţa Sfintei Cuvioase Parascheva 


armatei, toți au pierit până la unul de sa- 
bia ismailiteană. lar după ce şi cetatea lui 
Constantin a fost cucerită, după succe- 
siunea a cinci împărați, a domnit sulta- 
nul Suleiman”, bărbat foarte viteaz şi 
cu suflet mare, care prin minte şi stare 
morală i-a întrecut pe toți cei de dinain- 
tea lui şi de după el. Pe lângă acestea, şi 
faţă de noi, creştinii - mă refer la cei su- 
puşi lui” -, era dispus cu bunăvoință. 
Acesta, mişcându-se şi oştindu-se împo- 
triva ungurilor, a distrus Belgradul” şi 
alte cetăți şi ținuturi. Şi auzind despre 
moaşte, s-a întrebat ce ar putea fi, căci 
şi acolo cortul acela sfânt a făcut mi- 
nuni şi semne dumnezeieşti, încât l-au 
convins şi pe împăratul să nu ascundă 
cele cu privire la moaşte, ci să întrebe. 
Dar auzind de la unii că este loc de 


“ Sultanul Suleiman Magnificul a domnit între 
anii 1521-1566. 

” Adică la creştinii care plăteau tribut turcilor. 

* În 1521, Suleiman a cucerit Belgradul şi a 
făcut din Serbia un paşalâc turcesc. 

închinare pentru creştini, prin puterea 
lui Dumnezeu, prin lucrarea şi mijloci- 
rea Cuvioasei le-a trimis de la Belgrad la 
Constantinopol” şi le-a aşezat în nefericita 


* Datele pe care Matei ni le dă despre strămu- 
tarea moaştelor Cuvioasei de la Belgrad la Constan- 
tinopol sunt în parte adevărate. Fiindcă, din punct 
de vedere istoric, se confirmă tot ceea ce spune Matei 
despre campania lui Suleiman împotriva Belgra- 
dului şi transportarea moaștelor. Cât priveşte bună- 
voinţa sultanului faţă de creştini, la care se referă 
Matei, ea este infirmată de unele izvoare, care sus- 
ţin că Suleiman, la începutul domniei lui, voia să-i 
extermine pe toți creştinii. Cf. Dorotei al Monem- 
basiei, B/fiiov ioropikov, p. 578. Discutabilă este 
şi generozitatea cu care ar fi dăruit moaştele Patri- 
arhiei din Constantinopol, pe care unele izvoare 
istorice nu o confirmă. Sunt istorici care afirmă că 
sultanul, după întoarcerea în capitală, a vândut moaş- 
tele Patriarhiei pentru 12.000 de ducați, după ce pu- 
sese în vedere Patriarhului că dacă nu le cumpără 
le va arunca în mare, iar pe drum, până a ajunge la 
Constantinopol, le-a expus spre închinare credin- 
cioşilor pe bani. Cf. Baronii Annalium ecclesiasti- 
carum continuatio per Henricum Spondanum, 
tom. 2, Lyon, 1678, p. 343, în IL. Ştefănescu, op. cit., 
p. 370. 

patriarhie, în Biserica Mariei Pammaka- 
ristos, care acum este moschee, din pri- 
cina neorânduielii unora dintre arhiereii 
şi clericii necuvioşi. 

15. Dar trebuind să istorisim puțin 
despre aceasta, nu bucurie, ci întristare 
voi arunca în sufletele voastre, fiind si- 
lit a povesti smintelile şi cumplitele ne- 
orânduieli din biserică, fiindcă, odată 
cu împărăţia, am pierdut şi rânduiala bi- 
sericească şi starea bunelor năravuri”. Pe 
când era patriarh leremia, bărbat înţelept 
şi cinstit, cele ale Bisericii erau în multă 
bună rânduială. Dar s-a întâmplat atunci 
că Sultanul Murad, din pricina clevete- 
lilor mincinoase ale unor arhierei, s-a mâ- 
niat împotriva lui şi l-a trimis pe el legat, 
în surghiun în insula Rodos“. Iar după 
el a fost patriarh Pahomie”, cel numit şi 


* Adică starea morală. 

* leremia al II-lea, exilat în 1584. 

” A ţinut samavolnic scaunul patriarhal din mar- 
tie 1584 până în februarie 1585. 

Batestas, care era cu totul nepărtaş şi străin 
şi de învățătură, şi de petrecerea cea sin- 
guratică”, şi de toate cele câte sunt bune 
în om şi în legătură cu omul şi cu totul 
lipsit de orice vedere [duhovnicească], 
de cuvânt şi de însuşi glasul. Dar în unel- 
tiri şi răzvrătiri ale poporului era prea- 
încercat. Timp de doi ani a stăpânit ca 
un tiran tronul patriarhal. În acest răs- 
timp, a adus numai neorânduială şi haos 
şi tulburări şi cea mai grea datorie Bise- 
ricii lui Dumnezeu, întru care a dus până 
la culme căderea lui Simon Magul, încât 
au ajuns arhiereii să neguțătorească prin 
vânzări şi cumpărări harul Duhului şi 
să se mute din eparhie în eparhie, ade- 
seori întâmplându-se să fie şi câte doi 
sau trei arhierei într-o singură eparhie, 
mâncându-se între ei şi ocărându-se. De 
atunci şi până astăzi biata noastră Bise- 
rică se luptă cu aceste fărădelegi, plină 
fiind de erezia lui Simon Magul. 


% Adică de viaţa călugărească. 

16. Dar s-au adunat atunci arhiereii 
care se aflau acolo, în frunte cu Teolipt” 
al Filipopolei, împreună cu Nichifor 
Dascălul, ca să-l scoată din scaun pe mai 
sus pomenitul Pahomie, ca pe unul care 
şedea pe tronul patriarhal în chip nele- 
giuit şi împotriva canoanelor şi fără ho- 
tărârea Sfântului Sinod şi să-l cheme 
din exil pe Ieremia, dar nu au putut, din 
pricina faptului că purta de grijă capu- 
gaia” împăratului” să fie alături de el 
ajutor şi sprijin. Pentru aceea multe 
cheltuieli s-au făcut: trudindu-se toți, 
dând în stânga şi în dreapta, cheltuind, 
şi aşa, de cum l-au dat pe acesta jos din 
scaun, l-au şi trimis prizonier în Vlahia. 
Dar după ce l-au scos pe Pahomie, a ur- 
cat pe tron Teolipt, disprețuind toate 
legămintele şi jurămintele. Căci se în- 
voiseră cu toţii, jurându-se unul altuia, 


” 'Teolipt al II-lea, depus în 1586. 
* Capugaia, gr. kămayav. ofițer în armata turcă. 
“ Adică al sultanului. 

ca nici unul dintre ei să nu mai ceară 
pentru sine scaunul patriarhal, ci, dacă 
ar fi cu putinţă, să cheme din surghiun 
pe leremia, adevăratul lor păstor şi ar- 
hiereu. Dar acest Teolipt al Filipopolei 
era foarte viclean şi foarte cu două fețe, 
veghetor spre toată uneltirea, înşelând 
cu cuvinte amăgitoare inimile multora 
şi linguşindu-i. Căci eu cred că despre 
el a fost spus cuvântul acela profetic: 
„Muiatu-s-au cuvintele lor mai mult de- 
cât untdelemnul, dar ele sunt săgeţi””. 
Acesta, amăgind pe arhierei şi pe Ni- 
chifor Dascălul, a cerut pentru sine tro- 
nul patriarhal şi s-a suit în scaun. Pen- 
tru aceea iarăşi sminteli şi lupte şi chel- 
tuieli fără de număr în jurul Bisericii. 
Văzându-se, aşadar, arhiereii înşelați de 
Teolipt, s-au sfătuit să-l scoată şi pe el din 
scaun, dar nu au putut. Căci beglerbeg-ul, 
comandantul gărzii imperiale, prin multa 
dare de bani ce i se da, îi era lui ajutor şi 


* Ps. 54, 23. 

sprijin. Împreună cu acesta mai erau încă 
şi mulți alți demnitari turci, prin care 
Teolipt întărindu-se, l-a trimis în sur- 
ghiun pe Nichifor Dascălul, în Cipru, 
iar pe arhiereii care nu voiau cu nici un 
chip să-l aleagă şi să-l numească pe el 
patriarh, i-a făcut să semneze. S-a mai 
întâmplat atunci ca Patriarhul Silvestru 
al Alexandriei să fie şi el prezent. Acesta 
avea oarece patimă omenească împotriva 
lui leremia. Prin acela s-au întâmplat 
toate smintelile. Şi tot prin el, Teolipt a 
stat împotriva tuturor, întărindu-se. Dar 
îndată a căzut, cum va arăta mai jos cu- 
vântul. Căci prin pedeapsa lui Dumne- 
zeu, a fost tăiat capul beglerbeg-ului de 
către sultan, şi a fost iarăşi chemat din 
surghiun Nichifor, pentru nevasta sulta- 
nului şi pentru toată curtea, din pricină 
că era cunoscător în ştiinţa medicală. Căci 
practica medicina cu multă iscusință şi 
cu experiență, prin care îi îngrijea pe toți 
şi astfel şi-a agonisit în scurt timp mulți pri- 
eteni. Pentru aceea, întărindu-se împotriva 

lui Teolipt, l-a dat jos din scaun şi l-a 
chemat pe Ieremia din insula Rodos. 
17. Vezi-mi acum iarăşi, prin aceste 
neîncetate scandaluri, cât de grea este 
paguba Bisericii! Aşadar, nici nu s-a în- 
tors bine Ieremia din exil, că Teolipt, 
purtându-i ură, din pricina faptului că 
el a căzut din slava şi cinstea de patriarh 
şi fiindcă socotea că este cea mai mare 
insultă adusă lui şi socotind în sine pa- 
guba, a voit să trădeze Biserica întru acest 
chip. Sultanul Murad, împăratul, voia să 
construiască un îmaret, o mare moschee, 
adică un palat pentru religia lui, şi căuta 
să găsească un loc potrivit pentru o ast- 
fel de construcţie şi nu a găsit. De aceea 
se mâhnea mult în sinea lui pentru asta 
şi, pe cât se pare, era foarte tulburat. Aces- 
tea aflându-le Teolipt, s-a întors spre 
trădare şi printr-o scrisoare i-a arătat îm- 
păratului: „Dacă ai lua Patriarhia creşti- 
nilor, o, împărate, îţi vei împlini dorința 
şi îți vei redobândi liniştea. Căci locul 
sare în ochi şi se vede de departe, acolo 

curg izvoare de apă limpede şi este întru 
totul potrivit dorinţei tale. Nu te neli- 
nişti pentru celelalte, ci împlineşte-ți do- 
rința şi Dumnezeu va face să izbutească 
deplin încercarea”. Auzind acestea îm- 
păratul, pe loc s-a înveselit, şi trimițând 
neîntârziat poruncă bietei Patriarhii, i-a 
scos afară pe cei ce erau acolo, clerici şi mo- 
nahi, aducând în locul lor turci şi fă- 
când-o geamie, fiindcă nu era potrivit 
deloc locul acela pentru construirea unui 
imaret, după cum minţise Teolipt. Multe 
lacrimi au fost şi atunci vărsate de creş- 
tini. Prin îndelunga răbdare a lui Dum- 
nezeu şi prin îngăduința Lui, lăsând totul, 
fiecare a plecat acasă. Şi luând sfintele 
odoare ale Bisericii şi moaştele Cuvi- 
oasei, plângând şi tânguindu-se, le-au 
pus în Biserica Sfântului Mare Mucenic 
Gheorghe“, cea numită de lângă Fanar, 


* Matei este şi în această privință insuficient 
informat. Astăzi se ştie că Patriarhia ecumenică, îm- 
preună cu odoarele şi moaştele ce se aflau în bise- 
rică, n-a fost mutată de-a dreptul la Sfântul Gheorghe 

acolo unde este şi astăzi Patriarhia noas- 
tră, a creştinilor, ai cărei vizitatori şi în- 
chinători am devenit şi noi, spre slava 
lui Hristos, adevăratul Dumnezeul nos- 
tru, Căruia fie slava şi puterea în vecii 
vecilor. Amin. 


din Fanar, ci mai întâi a trecut la Vlah Serai, (1586), 
apoi la Sf. Dimitrie din Hyloporta, (1597) şi apoi la 
Sf. Gheorghe (1601). 

